Държавен вестник, бр. 12, 2023 г., стр. 3

БРОЙ  12	
Д Ъ Р Ж А В Е Н  В Е С Т Н И К 	
СТР.  3  
реда за съставяне на длъжностното разписа-
ние, типовите длъжностни характеристики, 
основните права и задължения на съдебните 
служители, органа по назначаването им, реда 
за провеждане на конкурси, както и услови-
ята за несъвместимост за съдебен служител. 
(2) Администрацията на европейските 
делегирани прокурори се структурира на 
ниво администрация на главния прокурор, 
Върховна касационна прокуратура, Върховна 
административна прокуратура и Национална 
следствена служба, съобразно Класификатора 
на длъжностите на прокуратурата на Репуб- 
лика България.
Чл. 2. (1) Администрацията на европей-
ските делегирани прокурори се състои от 
съдебен администратор, обща и специали-
зирана администрация.
(2) Администрацията на европейските 
делегирани прокурори е организирана в ад-
министративни звена (отдели или служби), 
както и в самостоятелни административни 
длъжности.
(3) Общата администрация обезпечава 
общото административно, правно, финансово 
и информационно обслужване на дейността 
на европейските делегирани прокурори.
(4) Специализираната администрация под-
помага европейските делегирани прокурори 
при осъществяване на техните правомощия. 
(5) Прякото ръководство на админи-
страцията по ал. 3 и 4 се осъществява от 
съдебен администратор на администрацията 
на европейските делегирани прокурори. Ръ-
ководителите на административните звена 
своевременно уведомяват съдебния админис- 
тратор за възникнали проблеми във връзка 
с осъществяването на функциите им.
Чл. 3. (1) Оправомощен от Европейската 
прокуратура, европейски делегиран прокурор 
по чл. 139а, ал. 1 от Закона за съдебната 
власт назначава и освобождава съдебните 
служители в администрацията на европей-
ските делегирани прокурори.
(2) Европейският делегиран прокурор по 
чл. 139а, ал. 1 от Закона за съдебната власт 
определя, изменя и допълва структурата, 
вида, наименованието на съответните звена, 
числеността и длъжностите в тях в съот-
ветствие с предвиденото в този правилник.
Чл. 4. При осъществяването на своята 
дейност администрацията на европейски-
те делегирани прокурори се ръководи от 
принципите на законност, обективност, 
безпристрастност, ефективност, отчетност, 
прозрачност, публичност и предвидимост 
при спазване на професионалната етика на 
съдебните служители.
Г л а в а  в т о р а
СТРУКТУРА НА АДМИНИСТРАЦИЯ-
ТА НА ЕВРОПЕЙСКИТЕ ДЕЛЕГИРАНИ 
ПРОКУРОРИ
Част първа
Съдебен администратор
Чл. 5. (1) Съдебният администратор ръ-
ководи работата на специализираната и на 
общата администрация по чл. 136, ал. 10 от 
Закона за съдебната власт и е пряко подчи-
нен на европейския делегиран прокурор по 
чл. 139а, ал. 1 от Закона за съдебната власт.
(2) За съдебен администратор се назнача-
ва лице, което е български гражданин, има 
завършено висше образование с образова-
телно-квалификационна степен „магистър“ 
по икономика, публична администрация или 
право с общ трудов стаж не по-малко от  
8 години, от които поне 5 години в органите 
на съдебната власт, не е осъждано на лиша-
ване от свобода за умишлено престъпление 
от общ характер, независимо от реабилита-
цията, и притежава необходимите нравствени 
и професионални качества.
(3) Съдебният администратор се назнача-
ва от европейския делегиран прокурор по 
чл. 139а, ал. 1 от Закона за съдебната власт 
след провеждане на конкурс, организиран от 
европейския делегиран прокурор по чл. 139а, 
ал. 1 от Закона за съдебната власт.
(4) Докато заема длъжността си, съдеб-
ният администратор не може да членува в 
политическа партия, коалиция, инициативен 
комитет, организация с политически цели, 
както и да извършва политическа дейност 
под каквато и да е форма.
Чл. 6. (1) Съдебният администратор:
1. ръководи общата и специализираната 
администрация на европейските делегирани 
прокурори; 
2. осигурява организационната връзка 
между европейския делегиран прокурор по 
чл. 139а, ал. 1 от Закона за съдебната власт, 
магистратите и администрацията на евро-
пейските делегирани прокурори; 
3. осъществява контакти с представители 
на органите на съдебната власт, законо-
дателната власт, централните и територи-
алните органи на изпълнителната власт и 
органите на местното самоуправление, на 
международни органи и организации, как-
то и с граждани, след упълномощаване от 
европейския прокурор или от европейския 
делегиран прокурор по чл. 139а, ал. 1 от 
Закона за съдебната власт;
4. организира и участва в работни групи 
за изготвяне на вътрешни правила;
5. изготвя щатното разписание на адми-
нистрацията на европейските делегирани